stanford-oval/wikipedia huggingface dataset:
המכון הלאומי האיטלקי לסטטיסטיקה
היסטוריה

המכון הוקם ב-1926 בשם המכון המרכזי לסטטיסטיקה (Istituto Centrale di Statistica), כדי לאסוף ולארגן נתונים חיוניים על האומה האיטלקית, בזמן השלטון הפאשיסטי פעלו חלק מהמערכות לאיסוף נתונים בצורה מאורגנת והחל מיפוי וסידור המידע ברמת המדינה בין היתר בעזרת המערכת הסטטיסטית הלאומית (איט') אשר פעלה בתוך משרדי הממשלה, ב-1989 בעקבות רפורמות שונה שם המשרד והפך למכון הלאומי האיטלקי לסטטיסטיקה, וניתנו לו סמכויות נוספות הכוללות בין היתר אחריות סטטוטורית על תיאום וסטנדרטיזציה של נתונים סטטיסטיים רשמיים, שנאספו או שפורסמו בחסות גוף המשנה של המכון שנקרה המערכת הסטטיסטית הלאומית אשר ריכז נתונים סטטיסטיים בתוך גופי הממשל כגון משרדי ממשלה ורשויות מקומיות.
החל משנת 2000 מפרסם המכון את הנתונים שנאספו באופן חופשי לכלל הציבור, בשנת 2005 הצטרף המכון לאמנת הסטטיסטית של האיחוד האירופי, הקובעת כי הארגון יפעל בחוסר משוא פנים, אמינות, רלוונטיות, יעילות, סודיות ושקיפות, כדי להבטיח את איכות העבודה של המכון ושמירה על הסטנדרט הנהוג במדינות האיחוד בנושא הסטטיסטיקה.
כיום הגוף מנהל את כלל הפעילות הסטטיסטית במדינה.
פעילות

למכון כ-18 משרדים הפרוסים ברחבי המדינה אשר אחראים על פעילות ברמת המחוז ומשרד ראשי ברומא האחראי על ניהול המכון, ריכוז נתונים ותיאום עם גופים ממשלתיים ובין לאומיים.
פעילות > איסוף ועיבוד מידע

המכון מבצע איסוף מידע בהיבטים כלכליים, חברתיים, טריטוריאליים וסביבתיים שונים, באמצעות מפקדים כלליים וסקרים אחרים כגון סקרים טלפונים ושאלונים, או נתונים סטטיסטיים שהגיעו ממפקדים כמו מדגמים בקרב אוכלוסייה ספציפית ועיבוד נתונים שנאספו במסגרת נתונים ממקורות מנהליים כגון משרדי ממשלה וגופים רשמיים.
הנתונים נאספים בדרך כלל באמצעות שאלונים הניתנים באמצעות טכניקות סקירה שונות: ראיונות (בצורה ישירה או ראיון טלפוני) באמצעות טפסים עלי ידי מילוי השאלון שנשלח בדואר על ידי הגוף הסטטיסטי או שנמסר על ידי עובד במקרה של חברה ממשלתית. הסקר יכול להיות מוחלט כלומר באמצעות סקירה של עיר שלמה או יחידת אוכלוסייה כמו כן הוא יכול להתבצע בצורה חלקית רק על חלק מהיחידות המנהלתיות במקרה זה זהו סקר מדגמי.
המפקדים כגון מפקד אוכלוסייה הם סקר ישיר והם חוזרים על בסיס קבוע הם מזהים ישירות כל יחידה מוניציפלית, מחלקים את כל השטח לנקודות סקירה שונות (חלקים במפקד). המפקדים מספקים מסגרת נתונים מקיפה עם פרטים טריטוריאליים נאים, בעלי חשיבות מכרעת להבנת המבנה היצרני והמציאות החברתית של המדינה לפי חלוקה מנהלית כגון מחוזות וערים. המידע המתקבל מספק את הבסיס לחקירה נוספת של המידע, ניתוח והבנת הממצאים כדי לשפר את הבחירה של דגימות, כמו גם לדעת בפירוט את השטח ולהבין את הדינמיקה בכל אזור דגימה.
תדירות המפקדים מוגדרת: באיטליה נערך מפקד האוכלוסין, המשפחות והבתים ומפקד האוכלוסין והשירותים הכלליים, כולל מוסדות ציבוריים ופרטיים בכל עשר שנים. ב-1996 נערך מפקד האוכלוסין והשירותים בין שני המועדים ואחת ל-5 שנים נערכים מפקדים קטנים יותר הנקראים מפקדי ביניים.
מידע לציבור
בסיומו של תהליך עיבוד המידע הסטטיסטי המכון מפרסם את תוצאות הסקרים לאזרחים, לעסקים ולמוסדות הציבורים כאשר כל המידע שפורסם מלווה בנתונים גולמיים. המידע מתפרסם ללא תשלום באתר המכון בצורה של הודעות לעיתונות, עלונים, פרסומים שונים, מאגרי מידע וקובצי נתונים. הכרכים המודפסים על נייר, משוכפלים על גבי תקליטור או DVD, עיבודים מותאמים אישית, קבצים סטנדרטיים ועבודות שהוזמנו על ידי גופים שונים משולמים במקום בסכום עלות שכפול של המידע כגון הדפסה או צריבה של מידע.
בנוסף המכון מוציא כ-150 הודעות לעיתונות בנושאי המחקר הסטטיסטי ואיסוף הנותנים כמו כן המכון מפרסם מידע לספריות הציבוריות ומאפשר נגישות למידע.
במכון עצמו ממוקמת ספריה ציבורית שהוקמה עם הקמת המכון המרכזי לסטטיסטיקה ב-1926 בספרייה קיימים למעלה מ-400,000 ספרים העוסקים בתחומים הסטטיסטים שנאספו באיטליה מתוכם כ-1,500 ספרים וכתבים שנכתבו במאה ה-19.
המהפכות האטלנטיות

המהפכות האטלנטיות (באנגלית: Atlantic Revolutions) היו מהפכות רבות בעולם האטלנטי (אנ') בסוף המאה ה-18 ותחילת המאה ה-19. בעקבות עידן הנאורות החלו להתפשט רעיונות ביקורתיים כלפי מונרכיות אבסולוטיות. עד מהרה התרחש גל מהפכני במטרה לסיים את השלטון המלוכני, להדגיש את האידיאלים של הנאורות ולהפיץ את הליברליזם.
ב-1755 אירעו סימנים מוקדמים לשינויים ממשלתיים עם היווצרות הרפובליקה הקורסיקנית ומלחמת פונטיאק (אנ'). הגדולה מבין המהפכות הללו הייתה המהפכה האמריקאית ב-1765, שבה הרגישו קולוניסטים אמריקאים שמוטלים עליהם מיסים ללא ייצוג על ידי הפרלמנט של בריטניה הגדולה, והקימו את ארצות הברית. המהפכה האמריקאית העניקה השראה למהפכות אחרות, כולל המהפכה הצרפתית ב-1789 ומרד העבדים בהאיטי ב-1791. מהפכות אלו נוצרו בהשראת ההשתמעות של חופש אישי עם הזכות לבעלות על רכוש – רעיון שהפיץ אדמונד ברק – ועל ידי השוויון, רעיון שבא לידי ביטוי בחוקות שנכתבו כתוצאה מהמהפכות הללו.
היסטוריה

המהפכות התרחשו גם ביבשת אמריקה וגם באירופה, כולל בארצות הברית (1765–1783), באיחוד הפולני-ליטאי (1788–1792), בצרפת, באירופה בשליטת צרפת (1789–1814), בהאיטי (1791–1804), באירלנד (1798) ובאמריקה הספרדית (1810–1825). היו תהפוכות קטנות יותר בשווייץ, רוסיה וברזיל. המהפכנים בכל מדינה ידעו על המהפכות האחרות ובמידה מסוימת קיבלו השראה או חיקו אותם.
תנועות העצמאות בעולם החדש החלו עם המהפכה האמריקאית בשנים 1765–1783, שבה צרפת, הולנד וספרד סייעו לארצות הברית כאשר היא הבטיחה עצמאות מממלכת בריטניה הגדולה. בשנות ה-90 של המאה ה-18 פרץ מרד העבדים בהאיטי. כאשר ספרד הייתה קשורה במלחמות אירופה, המושבות הספרדיות היבשתיות הבטיחו עצמאות בסביבות 1820.
בפרספקטיבה ארוכת טווח, המהפכות היו מוצלחות ברובן. הם הפיצו באופן נרחב את האידיאלים של ליברליזם, רפובליקניזם, הפלת האריסטוקרטיות, המלכים והכנסיות המבוססות. הם הדגישו את האידיאלים האוניברסליים של הנאורות, כמו שוויון כל בני האדם, לרבות צדק שווה על פי חוק על ידי בתי משפט, בניגוד לצדק מסוים שניתנו בגחמתו של אציל מקומי. הם הראו שהמושג המודרני של מהפכה יכול למעשה לעבוד בפועל. מנטליות מהפכניות נולדו וממשיכות לפרוח עד היום.
הנושא האטלנטי הנפוץ מתפרק במידה מסוימת מקריאת יצירותיו של אדמונד ברק. ברק תמך תחילה במתיישבים האמריקאים ב-1774, ואימץ את הדעה שרכושם וזכויות אחרות שלהם הופרו על ידי הבריטים ללא הסכמתם. בניגוד לכאורה, ברק הבחין והצטער על תהליך המהפכה הצרפתית בספרו "הרהורים על המהפכה בצרפת", שכן במקרה זה רכוש, זכויות ודתיות הוסרו סופית על ידי המהפכנים ולא על ידי הכתר. בשני המקרים הוא עקב אחר התאוריה של מונטסקייה לפיה הזכות להחזיק ברכוש היא מרכיב חיוני של חירות אישית.
המהפכות שהתרחשו במסגרת המהפכות האטלנטיות

המהפכה הקורסיקנית (1755–1769)
מלחמת פונטיאק (אנ') (27 באפריל 1763 – 25 ביולי 1766)
המהפכה האמריקאית (22 במרץ 1765 – 15 בדצמבר 1791)
מהפכת ז'נבה (אנ') (1782)
מלחמת האינדיאנים בצפון-מערב (אנ') (1785–1795)
מרד הפטריוטים ההולנדים (אנ') (1785)
המהפכה הצרפתית (5 במאי 1789 – 9 בנובמבר 1799)
מהפכת לייז' (אנ') (18 באוגוסט 1789 – 12 בינואר 1791)
מהפכת בראבנט (אנ') (24 באוקטובר 1789 – 3 בדצמבר 1790)
המהפכה בהאיטי (21 באוגוסט 1791 – 1 בינואר 1804)
באיי הבתולה הבריטיים התרחשו מרידות עבדים קטנות בשנים 1790, 1823 ו-1830.
מלחמת פולין בהגנה על החוקה (אנ') (1792)
מרד קושצ'ושקו (1794)
סטפנר הנדל בקנטון ציריך, שווייץ (1794–1795)
המהפכה הבטאבית (אנ') (1795)
המהפכה בקורסאו (אנ') (17 באוגוסט 1795 – 19 בספטמבר 1795)
מלחמת בוש, סנט לוסיה (1795)
המרד של פדון (אנ'), גרנדה (2 במרץ 1795 – 19 ביוני 1796)
מלחמת מארון השנייה (אנ'), ג'מייקה (1795–1796)
מלחמת קריב השנייה (אנ'), סנט וינסנט (1795–1797)
המרד הסקוטי (אנ') (1797)
המרד האירי המאוחד (אנ') (1798)
הפלישה הצרפתית לשווייץ (28 בינואר 1798 – 17 במאי 1798)
מהפכת אלטמורן (אנ') (8 בפברואר 1799 – 31 במאי 1799)
מלחמת פולאני (21 בפברואר 1804–1808) והקמת ח'ליפות סוקוטו.
מרד החוף הגרמני (אנ'), לואיזיאנה (8 בינואר 1811 – 10 בינואר 1811)
מלחמת נורווגיה-שוודיה (אנ') (26 ביולי 1814 – 14 באוגוסט 1814)
מרד הדקבריסטים (14 בדצמבר 1825)
מרד גדוד צ'רניגוב (אנ') (30 בדצמבר 1825 – 3 בינואר 1826)
המרידות בקנדה (אנ') (7 בדצמבר 1837 – 4 בדצמבר 1838)
מלחמות העצמאות של אמריקה הלטינית (אנ')
תנועות מהפכניות ברזילאיות
תאוריית מינאס (אנ') במינאס ז'ראיס, ברזיל (1789)
המהפכה הבהיאנית (אנ') (Conjuração Baiana) בבאהיה, ברזיל (1798)
הנטרז (אי)

| --- | --- |
הקצה הצפוני של האי הנטרז - מבט לכיוון האי גלן במחוז ווסטצ'סטר
הקצה הצפוני של האי הנטרז - מבט לכיוון האי גלן במחוז ווסטצ'סטר
 נתונים גאוגרפיים
 מיקום:  צפון מזרח רובע הברונקס בניו יורק
 קואורדינטות:  40°51′56″N 73°48′30″W﻿ / ﻿40.86556°N 73.80833°W﻿ / 40.86556; -73.80833
 נתונים מדיניים
 מדינה:  ארצות הברית ארצות הברית
 על שם:  ג'ון האנטר 
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיהנטרז(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיהנטרז
 
הנטרז או הנטר (באנגלית: Hunter's Island) הוא אי[דרושה הבהרה] קטן בצפון מזרח רובע הברונקס של העיר ניו יורק.
מקור שמו של האי באחד מהבעלים של האי, ג'ון האנטר, חוואי אמיד שרכש את האי. בתחילת המאה ה-20 נרכש האי על ידי העיר ניו יורק במטרה להקים את פארק מפרץ פלהאם. האי קושר לאי טווין הסמוך ביוזמת רוברט מוזס באמצעות מילוי הים בערמות עפר ובדוברות שקועות.
הלגונה שסמוכה לאי שימשה ב-1960 לאימוני משלחת השייט האולימפית של ארצות הברית.
באי נמצאים מסלולי הליכה, שאינם פופולריים בשל המספר הרב של היתושים באזור בחודשי הקיץ.
היילי קיוקו

| --- | --- |

 לידה:  3 באפריל 1991 (בת 33) לוס אנג'לס, ארצות הברית 
 מוקד פעילות:  ארצות הברית, קנדה 
 תקופת הפעילות:  מ-1998
 מקום לימודים:  תיכון אגורה 
 סוגה:  פופ, סינת'פופ
 שפה מועדפת:  אנגלית 
 כלי נגינה:  גיטרה 
 חברת תקליטים:  אטלנטיק רקורדס, אמפייר דיסטריביושן 
 שיתופי פעולה בולטים:  The Stunners (אנ'), קלאני
 פרסים והוקרה:  Out100 (2022)  VMA 
 אתר רשמי
 פרופיל ב-IMDb
 
היילי קיוקו אלקרופט (באנגלית: Hayley Kiyoko Alcroft; נולדה ב-3 באפריל 1991) היא זמרת-יוצרת, רקדנית ושחקנית אמריקאית.
ביוגרפיה

קיוקו נולדה ב-3 באפריל 1991 בלוס אנג'לס, קליפורניה שבארצות הברית. אימה, שרה קוהארה היא מחליקה אמנותית וכוריאוגרפית, ואביה, הוא השחקן והקומיקאי ג'יימי אלקרופט. אמה ילידת קנדה ממוצא יפני ואביה הוא אמריקאי מאוהיו והוא ממוצא אנגלי וסקוטי. לקיוקו יש שני אחים, אליסיה ותאצ'ר.
עם סיום לימודי התיכון, היא התקבלה לבית הספר למוזיקה של קלייב דייוויס באוניברסיטת ניו יורק, בתחילה דחתה את הלימודים עד שבסופו של דבר ביטלה לגמרי עקב הזדמנויות למינוף הקריירה.
קריירה

ב-12 במרץ 2013, היא הוציאה את המיני-אלבום הראשון שלה, A Belle to Remember.
ב-3 בפברואר 2015, היא הוציאה את המיני-אלבום השני שלה, This Side of Paradise.
ב-24 ביוני 2015, הוציאה את הסינגל "Girls Like Girls", שנכלל במיני-אלבום השני שלה.
ב-30 בספטמבר 2016, היא הוציאה את המיני-אלבום השלישי שלה, Citrine.
ב-19 באוקטובר 2017, היא הוציאה את הסינגל "Feelings".
ב-11 בינואר 2018, היא הוציאה את הסינגל "Curious".
ב-30 במרץ 2018, היא הוציאה את אלבום המוזיקה הראשון שלה, Expectations.
ב-31 במאי 2018, הוציאה, בשיתוף פעולה עם קלאני, את הסינגל "What I Need".
בשנת 2019, הופיעה בקליפ לשיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב.
ב-14 בינואר 2020 הוציאה את המיני-אלבום הרביעי שלה, I'm Too Sensitive for This Shit, שיצא על ידי חברות התקליטים אמפייר דיסטריביושן ואטלנטיק רקורדס.
ב-30 באפריל 2021 הוציאה את הסינגל "Found My Friends", כחלק מתוך אלבום שני שעתיד לצאת. ב-1 ביוני 2021 יצא הסינגל השני "Chance". הסינגל השלישי שלה "Cherry", בשיתוף עם הזמרת פלטשר, יצא ב-16 בדצמבר 2021.
חיים אישיים

קיוקו היא לסבית מוצהרת. היא יצאה מהארון בפני ההורים שלה כשהייתה בכיתה ו'.
דיסקוגרפיה > אלבומי אולפן

2018: Expectations
2022: Panorama
דיסקוגרפיה > מיני-אלבומים

2013: A Belle to Remember
2015: This Side of Paradise
2016: Citrine
2020: I'm Too Sensitive for This Shit
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | Hello, My Name Is Frank | אליסה |  |
| 2015 | הרוע שבפנים 3 | מגי |  |
| 2015 | ג'ם וההולוגרמות | אייז'ה לייף |  |
| 2016 | XOXO (אנ') | שני |  |
| 2018 | Becks | לוסי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | לא מדהימה | נערה למכירה פומבית / נערת שעושה ראפ ורוקדת | 2 פרקים |
| 2009 | סקובי-דו 3: התעלומה מתחילה | וולמה דינקלי | סרט טלוויזיה של Cartoon Network |
| 2010 | המכשפים מווייברלי פלייס | סטיבי ניקולס | 4 פרקים |
| 2010 | סקובי-דו 4: קללת מפלצת האגם | וולמה דינקלי | סרט טלוויזיה של Cartoon Network |
| 2011 | לימונד מאות' | סטלה יאמדה | סרט טלוויזיה של ערוץ דיסני |
| 2011 | זיק ולותר | סוזי ונדלינזר | פרק: "Skater Girl Island" |
| 2012 | הלגונה הכחולה: התעוררות | הלן | סרט טלוויזיה של Lifetime |
| 2013 | יומני הערפד | מייגן קינג | פרק: "I Know What You Did Last Summer" |
| 2014 | משפחת פוסטר | גבי | 5 פרקים |
| 2015–2016 | CSI סייבר | רייבן רמירז | תפקיד ראשי (2 עונות); 31 פרקים |
| 2017 | לא בטוחה | מיקו | פרק: "Hella LA" |
| 2018–2019 | Five Points | לקסי הימיטסו | תפקיד ראשי (2 עונות); 20 פרקים |
הערות שוליים

↑  A Belle to Remember - EP by Hayley Kiyoko, Genius (באנגלית)
↑  This Side of Paradise - EP by Hayley Kiyoko, Genius (באנגלית)
↑  Hayley Kiyoko's 'Girls Like Girls': Songs That Defined the Decade, Billboard, ‏2019-11-21
↑  Citrine - EP by Hayley Kiyoko, Genius (באנגלית)
↑  Expectations by Hayley Kiyoko, Genius (באנגלית)
↑  Hayley Kiyoko, pic.twitter.com/P1MrmX5pIB, @HayleyKiyoko, ‏2019T10:06
↑  Tan, Sara. Bustle, October 18, 2018, "Why Hayley Kiyoko's Brows Mean So Much To Her (אורכב 27.06.2019 בארכיון Wayback Machine)".
↑  Spanos, Brittany (20 ביולי 2018). "#20gayteen: The Year of Hayley Kiyoko". Rolling Stone. ארכיון מ-2020-01-03. נבדק ב-20 ביולי 2018. {{cite web}}:  (עזרה)
| --- | --- |
בקרת זהויות :  BNE: XX5640875  BnF: cb16205090b (data)  GND: 1155622162  ISNI: 0000 0001 1456 2811  LCCN: no2010094634  MusicBrainz: 3abc7470-3d67-4272-a24c-439f411b42eb  NKC: xx0316435  SUDOC: 160173116  VIAF: 120772315   WorldCat (עם VIAF): 120772315
הר אנתוזואן

| --- | --- |
אין תמונה חופשית
 מידע כללי
 גובה:  2,695 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  רכס סלייט
 קואורדינטות:  51°27′30″N 116°01′23″W﻿ / ﻿51.4583°N 116.023°W﻿ / 51.4583; -116.023
  (למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר אנתוזואן(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר אנתוזואן
 
הר אנתוזואן (באנגלית: Anthozoan Mountain, "הר האלמוגים") הוא הר של רכס סלייט שבאלברטה, קנדה. קיבל את שמו בשנת 1925, לאחר שנמצאו אנתוזואנים מאובנים (אלמוגים) באבן הגיר הדבונית בהר.
הערות שוליים

↑  "Anthozoan Mountain", peakfinder.com
↑  "Anthozoan Mountain", Bivouac.com
↑  Place-names of Alberta. Ottawa: Geographic Board of Canada. 1928. p. 12.
המרכז האולימפי הלאומי לקליעה

| --- | --- |

 מידע כללי
 סוג:  מטווח 
 כתובת:  ז'בוטינסקי 85 
 מיקום:  הרצליה 
 מדינה:  ישראל 
 הקמה ובנייה
 תקופת הבנייה:  ?–1983
 תאריך פתיחה רשמי:  1983 
 קואורדינטות:  32°10′01″N 34°49′37″E﻿ / ﻿32.16705278°N 34.826975°E﻿ / 32.16705278; 34.826975
  מפת מיקום  מפה דינמית   (למפת נתניה מוגדלת) המרכז האולימפי הלאומי לקליעה(למפת נתניה רגילה) המרכז האולימפי הלאומי לקליעה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז האולימפי הלאומי לקליעה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז האולימפי הלאומי לקליעה  he המרכז האולימפי הלאומי לקליעהhe המרכז האולימפי הלאומי לקליעהמפת  __ הרצליה (in English: Herzliya)  __ כפר שמריהו (in English: Kfar Shmaryahu) [‌גוש דן וסביבותיו‌]מצפון: __ רשפון (in English: Rishpon) (מועצה אזורית חוף השרון (in English: Hof HaSharon Regional Council)) מצפון-מזרח: __ רעננה (in English: Ra'anana) ממזרח: __ גבעת ח"ן (in English: Givat Hen) (מועצה אזורית דרום השרון (in English: Drom HaSharon Regional Council)), __ הוד השרון (in English: Hod HaSharon) מדרום: __ רמת השרון (in English: Ramat HaSharon), __ גליל ים (in English: Glil Yam) (מועצה אזורית חוף השרון), __ תל אביב-יפו (in English: Tel Aviv) tabBackground:;tabBorder:#aaa;defaultTab:0;
 
המרכז האולימפי הלאומי לקליעה ע"ש יגאל אלון ז"ל הוא מתקן קליעה בינלאומי הממוקם בהרצליה.
היסטוריה

המטווח הוקם ב-1983 על ידי ארגון מלכ"ר על פי חזונו האישי של סגן-אלוף במיל' עמנואל בן-עמרם, מי שנחשב כאביה הרוחני של הקליעה הספורטיבית בישראל, אשר שימש כיו"ר התאחדות הקליעה בישראל במשך ארבעה עשורים וכמנכ"ל המתקן מיום פתיחתו ועד לפרישתו לפנסיה בשנת 2005. היו"ר הראשון של המתקן היה שר הביטחון דאז יצחק רבין, ששימש בתפקיד במשך שמונה שנים.
המטווח בהרצליה הוא מתחם הקליעה הבינלאומי החוקי היחיד בישראל. במקום מתקיימים אימוני קליעה, של מתחרים בינלאומיים כמו גיא סטריק, סרגיי ריכטר ודורון שזירי, ושל נבחרת ישראל בקליעה, וכן אימונים ותחרויות של מועדוני הקליעה בארץ. בנוסף, מארח המקום משחקי פיינטבול, קורסי קליעה למאבטחים, קורסי קליעה לציבור ואימונים של בעלי רישיון קליעה, וכולל אודיטוריום המשמש לאירוח כנסים.
מנכ"ל המתקן הנוכחי הוא אופיר בשן.
המתקן ממוקם ברחוב ז'בוטינסקי 85 בהרצליה, סמוך לאצטדיון העירוני הרצליה ולקניון שבעת הכוכבים. שטחו הכולל של המתקן הוא 21 קמ"ר.
ב-2010 שלחו ספורטאי ומאמני קליעה ישראלים מכתב להתאחדות הקליעה בישראל, שבו התלוננו על רמה ירודה של המתקנים האולימפיים ועל ניהול כושל.
הערות שוליים

1 2  Background, Security and Protection Training School (ארכיון האינטרנט, 3 באפריל 2014)
1 2 3 4  ניר שועלי, באש ובמים ובעובש: המצב העגום של המטווח האולימפי, באתר nrg‏, 27 במרץ 2010
המרכז האולימפי הלאומי לקליעה בהרצליה
המרכבה (קלף טארוט)

קלף המרכבה משנת 1909
המרכבה הוא הקלף השביעי בארקנה הגדולה של קלפי הטארוט.
ברוב החבילות מתואר רכב צעיר עם שרביט, נשק ולעיתים גם מושכות הנוהג במרכבה שרתומה לרוב בזוג סוסים או ספינקסים שכל אחד מהם בעל מין וצבע שונה.
משמעות הקלף

הקלף מסמל קושי והתנגדות חיצוניים, כוחות מנוגדים שהאדם נתקל בהם ועוצרים את התקדמותו. קלף זה הוא קלף של התגברות על מכשולים וגיוס הכוחות המניעים בחייו של האדם על מנת להמשיך ולהתקדם. הקלף מצביע לרוב
על תוצאה חיובית, אך כזאת שתושג במאמץ ניכר.
יש הגורסים כי קלף המרכבה מייצג שלב במסע הרוחני בו האדם משיג מטרות, בעוד אחרים טוענים כי השיעור שקלף המרכבה בא ללמד הוא שאם האדם לא ינקוט פעולה וילחם על מה שחשוב ויקר לו, הוא יאבד אותו.
על פי ארתור אדוארד וייט, קלף המרכבה מסמל בין היתר השגחה עליונה, מלחמה ונקמה.
הערות שוליים

↑  הילה טארוט, פשוטארוט
↑  קלף המרכבה בטארוט - פירוש, משמעויות ומסרים, באתר טאו TAO
↑  Arthur Edward Waite, The pictorial key to the tarot: being fragments of a secret tradition under the veil of divination, Amer. ed, York Beach, ME: Samuel Weiser, Inc, 2000, ISBN 0-87728-218-8
| קלפי טארוט |
| --- | --- | --- |
| הארקנה הגדולה | השוטה, הקוסם, הכוהנת, הקיסרית, הקיסר, הכהן הגדול, הנאהבים, המרכבה, הצדק, הנזיר, גלגל המזל, כוח, התלוי, המוות, המיזוג, השטן, המגדל, הכוכב, הירח, השמש, יום הדין, העולם |  |
המערכה באוקיינוס האטלנטי (1939–1945)

המערכה באוקיינוס האטלנטי הייתה המערכה הארוכה ביותר במלחמת העולם השנייה. הצי הגרמני תקף את התעבורה הימית אל בריטניה במטרה לנתק אותה ממקורות האספקה והתגבורות שלה; בעלות הברית, תחילה הצי המלכותי הבריטי וציי חבר העמים הבריטי, בעיקר הצי הקנדי, ומאוחר יותר גם צי ארצות הברית, נלחמו מול הניסיונות הגרמניים.
עיקרה של המערכה היה המאבק בין הצוללות הגרמניות לבין אוניות הליווי של בעלות הברית שיצאו מנמלים שונים וביניהם לוריאן. ואולם הפיקוד הגרמני תלה את עיקר תקוותיו בשלב הראשון של המלחמה באוניות השטח של הצי הגרמני, והן מילאו תפקיד משמעותי יחסית במהלך השלב הראשון של המערכה, עד תחילת 1942; לאחר מכן הצליחו הבריטים לחסל למעשה איום זה. שאר השלבים התבססו יותר על הצוללות הגרמניות בשילוב עם אוניות השטח, איום שחוסל עם פענוח האניגמה.
הצי הגרמני בתחילת המערכה

הצי הגרמני הקיסרי של מלחמת העולם הראשונה, שהיה קרוב בהיקפו וברמתו לצי הבריטי הוטבע רובו ככולו על ידי מפקדיו לאחר הכניעה במלחמה.
מפקד הקריגסמרינה - הצי הגרמני המתחדש - גרוס אדמירל אריך רדר תכנן תוכנית ארוכה ומקיפה לחידוש הצי. במסגרת תוכנית זו היה הצי אמור לכלול 13 אוניות מערכה מסוגים שונים, 12 סיירות כבדות, 8 נושאות מטוסים, ועוד. ואולם, השלמת התוכנית נועדה ל-1947; עם פרוץ המלחמה ב-1939 לא היה הצי הגרמני מוכן למלחמה.
יחד עם זאת, בשלב הראשון של המלחמה היה מספרן של הצוללות קטן מאוד יחסית. אוניות השטח הן שהיוו את האיום העיקרי על השיירות הבריטיות, והאוניות החזקות ביותר היו סיירות כבדות, שהוגדרו על ידי הגרמנים כ- Panzerschiff ("אונייה משוריינת"); הבריטים הגדירו אוניות אלו כסוג בפני עצמן, חזק יותר מסיירת ופחות חזק מאוניית מערכה; סוג זה הוגדר כאוניית מערכה זוטא, Pocket Battleship.
שתיים מאוניות אלו, הסיירות הכבדות "ליצוב" (Lützow) ואדמירל גרף שפה, שהו בים עוד לפני הכרזת המלחמה, ויצאו מיד לתקיפת אוניות סוחר. "ליצוב" הוחזרה לגרמניה לקראת הפלישה לנורווגיה לאחר שהטביעה שתי אוניות סוחר בלבד; "אדמירל גרף שפה" הצליחה להטביע תשע אוניות באוקיינוס ההודי עד שנלכדה ב-13 בדצמבר 1939 בידי כוח משימה בריטי נחות ממנה בפתח הנהר ריו דה לה פלטה באורוגוואי. לאחר שנפגעה קשות בקרב הטביע רב החובל של "אדמירל גרף שפה" את אונייתו, והתאבד.
שתי אוניות מלחמה נוספות שהתפרסמו יותר מהקודמות היו הסיירות שרנהורסט וגנייזנאו. הן יצאו לפשיטה ראשונה ב-23 בנובמבר, ואז הטביעו את אוניית הסוחר החמושה "רוולפינדי" (Rawalpindi) בצפון האוקיינוס האטלנטי לפני שחזרו לבסיסן. אוניות אלה היוו איום מתמיד על השיירות עד 1941, בשל מהירותן הרבה וחימושן הכבד.
המתקפה העיקרית של אוניות השטח

פעולות הצי הגרמני נגד השיירות הושהו במהלך הפלישה הגרמנית לנורווגיה, באפריל 1940. ואולם, לאחר שנורווגיה נפלה לידי הגרמנים, הופנו אוניות השטח חזרה לתקיפת השיירות.
דוגמה לכוחן של אוניות השטח הייתה התקפתה של אוניית המערכה זוטא אדמירל שר על השיירה HX-84. השיירה, בת 37 אוניות סוחר, הייתה מלווה באוניית סוחר חמושה אחת בלבד, ג'רוויס ביי (עדיין לא היו די אוניות ליווי כדי לתת מענה מספיק לשיירות). "אדמירל שר" הבחינה בשיירה ב-5 בנובמבר 1941, וניגשה להתקפה. אוניית הליווי, למרות שהייתה נחותה באופן מוחלט מהאונייה הגרמנית וחסרת כל סיכוי פנתה כדי לתקוף את "אדמירל שר". אוניית המלחמה הגרמנית הטביעה אותה תוך כמה דקות, והמשיכה להטביע חמש אוניות סוחר נוספות; ואולם, הזמן שחלף עד להטבעת ה"ג'רוויס ביי" אפשר לשאר אוניות השיירה להתחמק ולמנוע אסון כבד בהרבה. רב החובל של ה"ג'רוויס ביי" זכה לצלב ויקטוריה על גבורתו והקרבתו.
התקפתה של "אדמירל שר" הייתה חמורה כל כך, עד שהבריטים השעו את כל תנועת השיירות, וכל יחידות צי הבית (home fleet) הופנו כדי ללכוד אותה; ואולם, האונייה הגרמנית הצליחה לחמוק לאוקיינוס ההודי ולהמשיך בהתקפתה במהלך פברואר 1941. הבריטים המשיכו במצוד, אך "אדמירל שר" הצליחה לחמוק ולחזור לקיל, ב-1 באפריל 1941.
הבריטים חידשו תוך זמן קצר את השיירות, אך הן לוו על ידי אוניות מערכה וסיירות כבדות. האוניות הגרמניות העדיפו לא להיכנס לקרב מול אוניות אויב בעלות עדיפות עליהן, ועובדה זו מנעה מסיירות הקרב שרנהורסט וגנייזנאו לתקוף כמה שיירות שהיו מוגנות בידי אוניות מערכה. יחד עם זאת, שתי סיירות הקרב האמורות פשטו גם הן באוקיינוס האטלנטי, מינואר עד מרץ 1941, והטביעו בפשיטה זו 22 אוניות סוחר. הן הגיעו לנמל ברסט כדי להצטייד מחדש ולאפשר תיקון נזקים.
שיאן של הפשיטות הללו הייתה גיחתן של אוניית המערכה ביסמרק והסיירת הכבדה פרינץ אויגן. ביסמרק היוותה סיכון חמור ביותר לשיירות, עקב חימושה הכבד ומהירותה הרבה. "ביסמרק" יצאה מהים הבלטי ב-21 במאי 1941. ב-24 במאי לפנות בוקר יורטה על ידי סיירת המערכה הבריטית הוד ואוניית המערכה פרינס אוף ויילס. "הוד" ספגה פגיעה ישירה במחסן התחמושת שלה והתפוצצה, ואולם "ביסמרק" נפגעה במכלי הדלק שלה ואיבדה דלק רב; הערכת המצב הייתה שעל האונייה להגיע לברסט כדי לטפל בדליפה ושלא תוכל להמשיך בגיחה. הבריטים המשיכו לעקוב אחרי "ביסמרק", וב-26 במאי הצליחו מפציצי טורפדו מנושאת המטוסים ארק רויאל לגרום למערכת ההיגוי של "ביסמרק" נזק כבד, שמנע ממנה לחזור לנמל. למחרת, ב-27 במאי, טובעה "ביסמרק" על ידי אוניות מערכה בריטיות.
סוף המתקפה של אוניות השטח

למרות התחושה שאוניות השטח הגרמניות יצרו איום כבד, למעשה הייתה זו הגיחה האחרונה של אוניות אלו. שרנהורסט וגנייזנאו, שעגנו בברסט, היו מוקד לתקיפות אוויריות בריטיות בלתי פוסקות, יחד עם פרינץ אויגן; היטלר חשש לאובדנן, והורה להן לחזור לגרמניה. בפברואר 1942 הצליחו האוניות הגרמניות לחמוק חזרה לוילהלמסהבן במבצע קרברוס, ללא שהצי הבריטי או חיל האוויר המלכותי יצליחו למנוע זאת. התחמקותן של האוניות הגרמניות נתפסה ככישלון בריטי, אך בפועל הוסר האיום שהיוו אוניות אלה על השיירות באוקיינוס; הן לא חזרו שוב לזירה זו.
הצי הגרמני סבל במערכה זו מנחיתות מספרית קשה; כאמור לעיל, התוכנית הגרמנית לבינוי צי חזק הייתה אמורה להגיע למספרים משמעותיים רק ב-1944, ולהשלמה רק ב-1947. אונית השטח חששו מהתמודדות ישירה מול הצי הבריטי, גם בשל החשש מאובדן יחידות הצי המועטות שהיו ברשותן, וגם כנראה בשל המוניטין והשם של הצי הבריטי, כצי החזק והמנוסה בעולם.